Átökin verða mest um ESB-stefnu VG
Allt bendir til þess að hart verði tekist á um ýmis mál á þingflokksfundi Vinstrihreyfingarinnar – græns framboðs á morgun.
Samkvæmt upplýsingum Morgunblaðsins er ekki búist við því að til persónulegs uppgjörs komi á fundinum á milli flokksforystunnar og þeirra þriggja þingmanna VG sem sátu hjá við atkvæðagreiðsluna um fjárlagafrumvarp Steingríms J. Sigfússonar fjármálaráðherra í desember.
Í fréttaskýringu um fundinn í Morgunblaðinu í dag kemur fram, að viðmælendur úr röðum VG telji að sennilega verði hart tekist á um Evrópusambandsmál, bæði aðildarumsókn Íslands og ekki síður um það aðlögunarferli að regluverki Evrópusambandsins, sem stór hluti VG telur að sé þegar komið á fulla ferð, þvert á það sem lagt var upp með, þegar VG samþykkti með semingi að sækja um aðild að ESB.
Samkvæmt upplýsingum Morgunblaðsins hefur myndast nokkuð breið samstaða um það innan VG, bæði í þingflokknum og meðal hins almenna félagsmanns, að nauðsynlegt sé að ljúka þeirri umræðu um stefnu VG í Evrópusambandsmálum, sem hófst fyrir alvöru á flokksráðsfundi VG í nóvember sl. og henni verði að ljúka með því að breytt verði um kúrs. Það verði aldrei nein samstaða um það innan VG að halda áfram á sömu braut.
Allt bendir til þess að hart verði tekist á um ýmis mál á þingflokksfundi Vinstrihreyfingarinnar – græns framboðs á morgun.
Er ekki búist við því að til persónulegs uppgjörs komi á fundinum á milli flokksforystunnar og þeirra þriggja þingmanna VG sem sátu hjá við atkvæðagreiðsluna um fjárlagafrumvarp Steingríms J. Sigfússonar.
Kemur fram, að viðmælendur úr röðum VG telji að sennilega verði hart tekist á um Evrópusambandsmál.
Nauðsynlegt sé að ljúka þeirri umræðu um stefnu VG í Evrópusambandsmálum.
Það verði aldrei nein samstaða um það innan VG að halda áfram á sömu braut.